Χρήση φυσικών αντιοξειδωτικών στην νευροπροστασία
Creators: name: Ζήκας, Θωμάς Θωμά
Publisher: name: Aristotle University of Thessaloniki
Year: 2022
Subjects: Ανθοκυανίνες
Ασθένειες prion
Σηματοδοτικό/Αντιοξειδωτικό μονοπάτι Nrf2
Anthocyanins
Prion diseases
Nrf2 signaling pathway

description: Οι ρίζες του οξυγόνου (ROS) μπορούν να διαδραματίσουν σημαντικό ρόλο στις παθογένειες μιας σειράς ασθενειών του κεντρικού νευρικού συστήματος (ΚΝΣ). Πλήθος μελετών in vitro έχουν δείξει ότι τα αντιοξειδωτικά, τόσο ενδογενή όσο και ενώσεις που λαμβάνονται μέσω της διατροφής, μπορούν να προστατεύσουν τον νευρικό ιστό από βλάβες του οξειδωτικού στρες. Ο πιθανός ρόλος του οξειδωτικού στρες στην παθολογία των ασθενειών Prion αποτελεί ένα ενδιαφέρον νέο πεδίο της έρευνας. Αυτή η μελέτη επικεντρώνεται στην πιθανή αντιοξειδωτική δράση δύο φυτικών πολυφαινολών, της ανθοκυανίνης oenin chloride (malvidin 3-O-glucoside) και της ανθοκυανίνης myrtillin chloride (delphinidin 3-O-β-D-glucoside) σε κυτταρικές σειρές νευροβλαστώματος ποντικού N2a και scN2a. Ο έλεγχος της αύξησης του αντιοξειδωτικού δυναμικού πραγματοποιήθηκε μέσω της μέτρησης και ποσοτικοποίησης της γονιδιακής έκφρασης γονιδίων στόχων με εφαρμογή της μεθόδου real time - Quantitative PCR (Αλυσιδωτή αντίδραση πολυμεράσης-πραγματικού χρόνου). Πιο συγκεκριμένα διεξάχθηκε έλεγχος-μέτρηση της έκφρασης των γονιδίων NFE2L2, HO-1, GCL-M που σχετίζονται με την κύρια αντιοξειδωτική οδό Nrf2-Keap1 καθώς και της έκφρασης του γονιδίου PRNP που κωδικοποιεί την πρωτεΐνη PrPc, μια γλυκοπρωτεΐνη που εκφράζεται κυρίως από μικρογλοία και νευρώνες. Προηγούμενες μελέτες υποδηλώνουν ότι η πρωτεΐνη Prion (PrPc), μόριο που κατέχει κρίσιμο ρόλο στις Prion ασθένειες, μπορεί να εμπλέκεται στην κυτταρική απόκριση και αντίσταση στο οξειδωτικό στρες. Θεωρία που επαληθεύτηκε όταν καλλιεργημένοι νευρώνες και αστροκύτταρα από ποντίκια ανεπαρκείς σε PrPc ήταν πιο ευαίσθητα στο οξειδωτικό στρες. Τα ευρήματα της παρούσας μελέτης μπορούν να ανοίξουν τον δρόμο για νέες θεραπευτικές προσεγγίσεις και την χρήση ανθοκυανινών για την ανάπτυξη ενός νέου συμπληρώματος διατροφής για την πρόληψη της έναρξης και την επιβράδυνση της εξέλιξης των νευροεκφυλιστικών ασθενειών. Αν και απαραίτητη κρίνεται η ανάγκη για περισσότερες μελέτες για την επιβεβαίωση πτυχών σχετικά με τους εμπλεκόμενους μηχανισμούς και σηματοδοτικά μονοπάτια αυτών των ενώσεων στις ασθένειες του νευρικού συστήματος.
description: Oxygen free radicals (ROS) can play an important role in the pathogenesis of several diseases of the central nervous system (CNS). Numerous in vitro studies have shown that antioxidants, both endogenous and dietary compounds, can protectively nerve tissue from oxidative stress damage. The possible role of oxidative stress in the pathology of prion diseases is an interesting new field of research. This study focuses on the potential antioxidant activity of two plant polyphenols, anthocyanin oenin chloride (malvidin 3-O-glucoside) and anthocyanin myrtillin chloride (delphinidin 3-O-β-D-glucoside) in mouse neuroblastoma cell lines N2a and scrapie N2a. The control of the increase of the antioxidant potential was carried out thought the measurement and quantification of the gene expression of the target genes by applying the method of real time - Quantitative PCR (polymerase chain reaction). More specifically was studied the expression-measurement of the expression of NFE2L2, HO-1, GCL-M genes related to the main antioxidant pathway Nrf2/Keap1. In additional was studied the expression of the PRNP gene, which encodes the cellular prion protein, a glycoprotein that expressed by neurons and microglia. Previous studies suggest that the cellular prion protein PrPc, a molecular that plays critical role in prion diseases, may be involved in the cellular response and resistant to oxidative stress. This theory was validated when cultured neurons and astrocytes from mouse deficient in PrPc were more sensitive to oxidative stress. The findings of the present study may pave the way for new therapeutic approaches and use of anthocyanins to develop a new dietary supplement to prevent the onset and slow the progression of neurodegenerative diseases. Although there is a need for more studies to confirm aspects of the mechanisms involved and signaling pathways of these compounds in diseases of the nervous system.